ছাতকের আ’লীগ নেতা ব্যবসায়ী নিখোঁজ ফারুক আহমদের গলা কাটা লাশ উদ্ধার করা হয়েছে। রবিবার সকালে এলাকার হাইটমারা বিলে তার ভাসমান লাশ দেখতে পেয়ে স্থানীয়রা থানা-পুলিশে খবর দেন। খবর পেয়ে এএসপি সার্কেল দুলন মিয়া, অফিসার ইনচার্জ (ওসি) আতিকুর রহমান ঘটনার ঘটনাস্থলে পৌছে লাশ উদ্ধার করেন। সুরতহাল রিপোর্ট তৈরী শেষে লাশ সুনামগঞ্জ সদর হাসপাতাল মর্গে প্রেরণ করেন। মরহুমের জানাযার নামাজ আজ সোমবার সকাল সাড়ে ৮টায় অনুষ্ঠিত হবে। নিহত ফারুক আহমদকে দেখার জন্য এলাকায় উৎসুক জনতার ঢল নামে। তিনি উপজেলার উত্তর খুরমা ইউনিয়নের পুরান মইশাপুর গ্রামের মৃত আব্দুস সত্তার মাষ্টারের পুত্র ফারুক আহমদ (৪৫)।